Diari Oficial de la Generalitat Valenciana


Sumari del DOGV 6311, del 15-07-2010 (2010/8029)

Informació pública del Decret número 1071/2010, pel qual s'acorda la suspensió de llicències en la parcel·la delimitada pels carrers Luis Martí, 2, Teatre, 3, Sant Joan i Josep Quiles Moya.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8029


Data del document
:   07-07-2010

Organisme emissor
:   Ajuntament de Monòver

Tipus de document
:   Anunci

Descriptors 

:   * Monòver
    * pla d'urbanisme
    * administració local

Informació pública del Decret número 1071/2010, pel qual s'acorda la suspensió de llicències en la parcel·la delimitada pels carrers Luis Martí, 2, Teatre, 3, Sant Joan i Josep Quiles Moya. [2010/8029]  
Perquè tinga l'efecte que li atorga l'article 101.1 de la Llei Urbanística Valenciana, es publica el Decret número 1071/2010, dictat per l'Alcaldia Presidència d'aquest Ajuntament en data 7 de juliol, que transcrit diu:  
«Decret número 1071/2010  
Vist l'expedient de revisió del Pla General d'Ordenació Urbana de Monòver, en el qual entre les seues normes apareix la relativa a l'illa delimitada pels carrers Luis Martí, 2, Teatre, 3, Sant Joan i José Quiles Moya, limítrof amb la casa consistorial, que està classificada com a rotacional zona verda en la revisió indicada.  
Vist l'expedient número 8/2009 de l'oficina d'Obres i Urbanisme, referent a la declaració de ruïna legal, incoat a la vista del deteriorament dels immobles situats als carrers indicats en l'antecedent anterior, així com el Decret 882/2010, de declaració de ruïna imminent a executar de forma forçosa, la qual cosa ja s'ha dut a terme, i ha quedat un solar darrere del derrocament dels immobles existents.  
Atés el que disposa l'article 101.1 de la Llei Urbanística Valenciana, i que la tramitació de l'expedient de revisió del Pla General d'Ordenació Urbana de Monòver es troba en fase de correcció de deficiències, així com que en el vigent pla general de l'any 1985, l'illa situada als carrers Luis Martí, Teatre, Sant Joan i José Quiles està classificada com a sòl urbà residencial, contrari a les previsions de la revisió urbanística aprovada pel Ple de l'Ajuntament.  
Atés que ha de ser preservat l'interés general de dotar de zones verdes, les previsions que contempla la revisió del pla general d'ordenació urbana, la qual cosa s'ha de realitzar mitjançant la tramitació d'un pla urbanístic, el contingut de la qual és complex i llarg en el temps pels terminis i documentació que ha de contindre, suposant que de no prendre la mesura que es porta a efecte mitjançant la present resolució, es veurien greument afectats els interessos generals.  
Atés que és imprescindible a fi de facilitar l'estudi o la reforma de l'ordenació urbanística ara vigent, suspendre qualsevol classe de llicència urbanística o d'activitat a l'àrea afectada.  
En virtut de les facultats que m'atorga l'article 21.1.j de la Llei de Bases del Règim Local, i vistos els altres preceptes legals d'aplicació, acorde:  
1. La suspensió i la tramitació de l'atorgament de llicències d'activitat, urbanístiques de parcel·lació de terrenys, edificació i demolició de les parcel·les situades a l'illa delimitada pels carrers Luis Martí, 2, Teatre, 3, Sant Joan i José Quiles Moya, limítrof amb la casa consistorial, pels motius exposats en el cos d'aquest decret, pel termini d'un any des de la seua entrada en vigor.  
2. Ordenar la immediata publicació d'aquest decret en el Diari Oficial de la Comunitat Valenciana, perquè assortisca els efectes que li atorga l'article 101.1 de la Llei Urbanística Valenciana.  
3. Notificar aquesta resolució als departaments d'Urbanisme i Ordenació del Territori, a fi que inicien l'oportú expedient urbanístic de modificació de l'àrea afectada per aquest decret, segons les previsions de la revisió del Pla General d'Ordenació Urbana de Monòver, actualment en tramitació».  
Monòver, 7 de juliol de 2010.- L'alcalde: Salvador Poveda Bernabé.